Пиçет пилеш, пиçет палан
Пиçет пилеш, пиçет палан — XX ĕмĕр варринче халăхра, çавăн пекех  чăвашсем хушшинчи юрăçсен, пултарулăх ушкăнĕсен репертуарĕсенче анлă сарăлнă  юрăсенчен пĕри. Юрий Кудаков композитор Энтип Ваççи сăввипе çырнă.

Юррăн сăвви 

Пиçет пилеш, пиçет палан
Пиçет пилеш, пиçет палан
Кĕр хĕрелет хĕрле.
Пĕрлешнĕ кайăксем паян —
Вĕçрĕç çӳлелле.

Пире анчах, пире анчах
Пит йывăр пĕрлешме
Эс те ачаш, эп те ачаш
Темшĕн килĕшмест

Пилеш пĕччен, пилеш пĕччен
Тĕл пулас çук тепре
Çурхи илем хухать ирччен
Тунсăх ĕмĕре

Пиçет пилеш, пиçет палан
Кĕр хĕрелет хĕрле.
Вĕçеççĕ кайăксем паян —
Пухăнчĕç пĕрле.

Кашни куплетри юлашки икĕ йĕркине икшер хут юрламалла.

Юррăн кĕвии 
Юрий Кудаков  композитор.

Юррăн кунçулĕ

Хайлав — юрăçсен, пултарулăх ушкăнĕсен репертуарĕнче

Асăрхавсем

Каçăсем 
 Полина Чамжаева - Пиҫет пилеш (2016)
 "Пĕчĕк çеç путене" юрă, Комсомольски 3-мĕш ача садне çÿрекенсем юрлаççĕ

Чăвашла юрăсем
Юрий Кудаков юррисем
Чăваш юррисем
Юрăсем, алфавитпа
Энтип Ваççи сăввипе çырнă юрăсем
Юрă